Közeledünk a háromhetes bringázás végéhez.
Itt dől el a Tour de France végeredménye.
A sprinterek harcolnak,
hogy átvészeljék a hegyvidéket, közben a párizsi diadalról álmodoznak.
Akik pedig az összetettre hajtanak, ők a sárga trikóért harcolnak.
Be kell bizonyítanunk,
hogy mi vagyunk a legerősebbek, de a versenyen bármi megtörténhet.
Koncentrálnom kell.
Ha bármi baj történik, bukhatom a Tourt.
Egyetlen pillanatra se lankadhat a bringások figyelme,
ha el akarnak jutni Párizsba.
TOUR DE FRANCE: A PELOTON SZÍVÉBEN
ÚTON PÁRIZSBA
Itt vagyunk a Pireneusokon,
a sárga trikóért vívott végső harc csatamezőjén.
Jelenleg Jonas Vingegaard a Tour legjobbja.
Két perc, 22 másodperccel vezet Tadej Pogačar előtt,
de a szlovén fiatalember mindvégig a nyomában lesz.
A harcnak még koránt sincs vége.
Ma nekivágunk a hosszú emelkedőknek.
Ez az a terep, ahol megszorongathatjuk Pogačart,
és ez elég sok önbizalmat ad.
Bár Jonason van a sárga trikó,
nem állhatunk úgy hozzá a mai naphoz,
hogy a túlélésre játszva megpróbáljuk kihúzni Párizsig.
Ma lehetőségünk van rá, hogy időt nyerjünk, szakaszt nyerjünk,
és még nagyobb előnyt szerezzünk a sárga trikóért vívott harcban.
Az emelkedő utolsó öt kilométere igen nehéz lesz, átlagosan 7,7%-os.
Wout és Sepp, ti maradjatok Jonasszal, ameddig csak tudtok!
Ha ott leszek, megnyomjam majd az első rész végét?
- Igen. - Hogy akarod?
- Diktálj egy kőkemény tempót! - Oké.
De jó lenne, ha az utolsó 300 méterre maradna még bennem szufla,
hogy azért a csúcsra még feljussak.
- Én nem tudlak a csúcsra juttatni. - Na, érted.
Azért ne bízzátok el magatokat, és ma még ne dőljetek hátra!
Vár ránk még két nagyon-nagyon nehéz nap,
és nagyjából három és fél, négy órányi kőkemény verseny.
És ide 100%-os koncentráció kell.
Kemény nap lesz a mai. Hiába csak 129,7 km,
lesz benne 3300 méternyi szintkülönbség,
és mindez a nap második felébe sűrítve.
Nagyon brutális lesz.
A mai nap nem nekünk fog kedvezni.
Az emelkedőn maradjatok együtt,
és álljatok be olyan tempóra, amiről tudjátok, hogy Fabio tudja tartani!
Sprinterként egy kicsit nagyobb darab vagyok.
Az, aki a 250 méteres sík terepen a leggyorsabb,
az az egyórás emelkedőn már nem lehet a leggyorsabb.
Minden sprinter szeretne nyerni egyszer a Champs-Élysées-n.
De előbb át kell vészelniük a hegyvidéket,
mert ha nem fejezik be ezt a szakaszt, számukra véget ér a Tour.
Keményen kell harcolnunk, hogy versenyben tartsuk Fabiót.
Nehéz lesz, de mindenki nagyon összeszedett.
Az a céljuk, hogy eljuttassák Fabiót a finisbe.
Gyerünk, srácok, irány Párizs!
- Oké. - Igen, indulás!
Nyilván mindenki versenyben akar maradni a Touron.
Én is ott akarok lenni. Muszáj eljutnom Párizsba.
Vajon Vingegaard fogja növelni az előnyét, vagy Pogačar fog faragni a hátrányából?
Három, kettő, egy, és elindultak!
Ezzel elkezdődött a Saint-Gaudensből a Peyragudes-ig tartó 17. szakasz.
Az utolsó hegyvidéki szakaszok nagyon húzósak.
Pogačar ezt megpróbálja majd kihasználni, hogy behozza a lemaradását Vingegaard-tól.
Gyorsan tekernek, az egész boly libasorban halad.
És itt van a sárga trikós Jonas Vingegaard a csapattársaival.
Arra számítok, hogy Pogačar folyton támadni fog engem,
de mi mindent megteszünk majd, hogy lépést tartsunk vele.
Pogačar előreküldte egy csapattársát,
hogy a gyors tempóval megszorongassák a Jumbo-Vismát.
A hátulsó kerékpárosok kínlódnak,
a sprinterek mára túlélő üzemmódba kapcsoltak.
Gyerünk, hajrá!
A hegyvidék nem az én terepem. Elég nehezen bírom.
Egy nehéz szakasz egy szokatlan célegyenessel,
és ezt mindenki meg fogja érezni.
Túl vagyunk a felén, és szuper jól nyomjátok.
Wout van Aert lemaradt!
A kurva életbe!
A zöld trikós Wout van Aert lemaradt.
Nem bírja ezt a tempót.
Sepp, Jonasnak szüksége van rád. Wout lemaradt. Jonasnak szüksége van rád.
Woutnak küzdenie kéne.
- Nem. - Túlságosan is kikészült.
Az utolsó emelkedő kész kínszenvedés.
Pogačar elválasztotta Vingegaard-t a csapatától.
Lássuk, hogyan tovább!
És itt a támadás! Tadej Pogačar támad!
Már látják a célvonalat, egy karnyújtásnyira van előttük!
Pogačar jobbról támad!
Tadej Pogačar megelőzi Jonas Vingegaard-t,
és megnyeri a 17. szakaszt a Peyragudes-ön!
Jonas elérte a határait.
Ez egy felejteni való nap.
Kaotikus látványt nyújt a célba érkező sprinterek csoportja.
Jasper Philipsen cikcakkozva próbálja enyhíteni az emelkedőt.
A mai időkeret 37 perc.
Nem érnek rá egész nap, hogy beérjenek a célba.
Aki nem ér be időben, az másnap már nem is rajtolhat.
A MEZŐNY VÉGE 35 PERCCEL AZ ELSŐ BEFUTÓ UTÁN
Fabio Jakobsen a túlélésért küzd a mezőny végén.
A bringázás egy kemény sport, ahol nehéz döntéseket kell meghozni.
Az utolsó emelkedő azért is nagyon nehéz,
mert szívem szerint hagynám, hogy minden lemaradót bevárjanak,
de nem veszíthetjük el az egész csapatot.
Egy ponton muszáj azt mondanom a többieknek, hogy: „Nyomás előre!”
Florian, Mikkel, Lampy, ti mehettek előre.
A csapat úgy döntött, hogy hátrahagyják Jakobsent.
Emlékszem, hogy Florian nem akart hátrahagyni.
Rám nézett, és utoljára még azt mondta, hogy:
„Ott leszel Párizsban.” Biccentettem neki, és tudtam, hogy ki lesz centizve, de...
Már csak egy kerékpáros van az úton.
Be fogsz érni, Fabio, ne parázz! Csak a számokra koncentrálj!
Nyomd meg! Sikerülni fog.
Ha feladod, nem éred meg a holnapot, és haza kell menned.
Jakobsen nagyon ott akar lenni Párizsban.
De még hátravan 300 méter.
Jakobsen az idővel fut versenyt.
Borzalmas ez a célegyenes, és ott jön mögötte a seprűs kocsi is.
17. SZAKASZ LIMITIDŐ
Addigra az ember elfárad és kiüresedik.
A lábizmai lemerevednek, levegőt is alig bír venni,
és már semmit sem hall.
Gyerünk!
Vajon Fabio Jakobsen beér még a limitidő előtt?
Gyerünk, Fabio!
Az idő ellene dolgozik, és még van 150 méter.
Még a technikai személyzet is szurkol neki.
Fabio! Gyerünk! Nyomd meg!
Igen! Gyere!
Lengyelország után láttam őt széttört arccal.
És ma... Le a kalappal!
- Soha nem adja fel. - Soha.
Minden tisztelem Fabióé, és...
Hát, igen. Ő a barátom.
Valahol azért mégiscsak győzelemként élted meg, nem?
Hát, nem.
Egyáltalán nem.
Pogačar győzött a Peyragudes-ön.
Az idei Touron ez már a harmadik szakaszgyőzelme.
Olyan volt, mint egy kijózanító pofon.
Pogačar soha nem adja fel, és nem éri be a második hellyel.
A Jumbo terve az volt mára, hogy még jobban lehagyják Pogačart.
Nemcsak kudarcot vallottak,
hanem még négy másodpercet is veszítettek ellene.
Még mindig hiszel benne, hogy megnyerheted a 2022-es Tourt?
Igen.
- Jössz velünk a hotelbe? - Aha.
A TEAM JUMBO-VISMA VERSENYZŐJE
- Jól vagy, Wout? - Aha.
Nem bírta valami jól a lábam.
Megláttam elöl Bjerget, és mondom magamban: „Ne már!”
Mondjuk úgy, hogy nem számítottam rá.
Wout is elég rendesen lemaradt.
Meg én is.
Igen, mindketten lemaradtatok.
De Wout sokáig a második volt.
Igen, de amikor Bjerg belehúzott, akkor Wout is lemaradt.
Micsoda?
Most néztem vissza a felvételt.
Másodjára.
Az amerikai lehagyta Woutot.
- Aha. - Csak várakozok.
Épp megoldjuk a világ nagy problémáit.
Szevasz, te sebesült katona!
Ezen a szakaszon nekem kellett volna vigyáznom a kapitányainkra.
De sokkal hamarabb kezdtem hozzá a feladathoz, mint kellett volna,
mert nem voltam azon a szinten, amit ez a nehéz szakasz megkövetel.
Gyakrabban kételkedem magamban, mint azt mások gondolják.
Senkinek nem könnyű, még nekem se.
Köszöntök mindenkit a Tour 18. szakaszán!
A mai napon bármi megtörténhet.
A PIRENEUSOK SZÍVE
Miután van Aert megtört a 17. szakaszon, mindenki azt kérdezte, hogy:
„Képes lesz Wout támogatni a kapitányát?”
Wout lemaradt a csapattól.
Hát, igen. Elég rossz napot zártunk.
Egy újabb nehéz nap áll előttünk.
Még egy nap.
Ma is nagyon kell koncentrálnunk.
Jonas, te mindig kövesd Pogačart!
Mindig aggódom, amikor Tadej Pogačar támad.
Elbukhatom a Tourt.
Wout, te menj előre!
Jonas miatt is fontos, hogy már az elejétől ott legyél.
Nyilván segítjük egymást,
de valakinek Jonasra is vigyáznia kell a bolyban.
Igen.
Ha úgy érzed, hogy kell melléd valaki, akkor szólj!
Azt akarjuk, hogy Wout ott legyen a szökésben,
hogy ha bármi baj történne velem, akkor ki tudjon húzni a pácból.
Hazudnék, ha azt mondanám, hogy 110%-osan biztos vagyok benne.
Ahhoz, hogy megvédjék Jonast, Woutnak is mindent bele kell adnia.
Minden ezen áll vagy bukik.
És elindultak!
A zöld trikós Wout van Aert azonnal begyorsít!
Az a feladatom, hogy olyan gyors tempót diktáljak,
amivel előnyre tehetünk szert a nagy emelkedő előtt,
aztán lemaradok, és védem Jonast.
Tadej Pogačar nyomában van a sárga trikós Jonas Vingegaard.
Srácok, készüljetek fel az Aubisque-ra! Újabb harc várható odafent.
Pogačar első támadása!
De Vingegaard azt üzeni neki: „Nem hagyom, hogy elhúzz!”
Gyerünk, Jonas! Tapadj rá!
Újabb hatalmas támadás a fehér trikóstól.
És Pogačar begyorsít!
Megpróbálja lerázni Vingegaard-t.
Tovább növeli az előnyét.
Most Vingegaard próbál felzárkózni Pogačarhoz.
A sárga trikós hajszál híján elesett!
Atyaég!
Bakker, a sárga trikós megcsúszott! Ez ijesztő volt.
Szépen egyenesbe jött, de majdnem katasztrófa lett a vége.
Pogačar rendesen megszorongatja a sárga trikóst.
Még a lejtőkön, a 80 km/órás száguldásnál is.
Wout van Aert az élen teker. Körülnéz, és a kapitányát keresi.
Wout, mindjárt odaérnek hozzád.
Vingegaard újra egyesül a csapatával.
Próbáltam nagyon gyors tempót diktálni, hogy Jonas jól jöjjön ki a dologból.
Már a határaimat feszegettem.
Egy kibaszott motorbicikli vagy, Wout. Nyomd meg!
Nagyon gyors a tempó, Wout van Aert a saját határait feszegeti.
És Tadej Pogačar lemarad! Lemarad a fehér trikós!
A fehér trikós leszakadt!
Pogačar bajban van! Úgy tűnik, Pogačar bajban van!
Pogačar lemaradt! Nyomjátok meg!
Wout van Aert lenyomta Pogačart.
Gyerünk, Wout! Mutasd meg! Tedd oda magad!
Tedd oda azt a 100%-ot!
Pogačar tehetetlen.
Attól a támadástól mindenki más kipurcant volna,
de Wout apait-anyait beleadott, és 20-25 másodpercet húzott Jonason.
Oké, most te jössz, Jonas!
Időfutam a célegyenesig, csak 3,5 km a célig.
Gyerünk! Büszke vagyok rád!
A sárga trikós szólóban teker
az idei Tour utolsó kiemelt kategóriás emelkedőjének a csúcsán.
Nagyon komoly esélyed van rá, hogy megnyerd az összetett versenyt.
Beszélhetünk róla, vagy egyelőre inkább még ne?
Nem akarom elkiabálni. Majd két nap múlva térjünk vissza rá!
Vingegaard erős pozícióban van a hegyi szakaszok után,
de csak az időfutam után derül ki,
hogy a sárga trikóban fog-e Párizsban tekerni.
20. SZAKASZ 40,7 KM
Itt az idő egy embert próbáló időfutamra. Köszöntök mindenkit a 20. szakaszon!
Ha Vingegaard megtartja az első helyét, új bajnokot üdvözölhet a Tour de France.
Ma lesz az utolsó időfutam.
De mi van, ha peches napom lesz? Hát, igen.
Az idei Touron Wout nagyszerű szövetségese volt Jonasnak.
De ezen az időfutamon Jonas magára marad a bringájával.
Nincs rá 100%-os garancia,
hogy Jonas az időfutamon is megőrzi a vezető pozícióját.
Tanultunk a 2020-as esetből,
amikor az utolsó napon legyőztek minket az időfutamon.
Pogačar vagy Roglič? Primož Rogličnak rosszul áll a szénája.
Borzalmas, ami a sárga trikóssal történik.
Fáj látni, hogy a szlovén bringás, aki két héten át vezette a Tourt,
egy nappal a Champs-Élysées előtt összeomlik.
És itt van a 2020-as Tour de France győztese.
Sajnos Pogačarnak nagyon-nagyon jó napja volt,
Primož pedig egy kicsit átlagon alul teljesített,
így Pogačar fordíthatott az álláson, és megnyerhette a Tourt.
A 2020-as Tour utolsó időfutamán
Tadej Pogačar legyőzte Primož Rogličot.
Hogyan veszíthette el a Jumbo-Visma ezt a Tour de France-t?
A két évvel ezelőtt történtek a mai napig kísértenek.
Nem szeretném, hogy az ma megismétlődjön.
HŐMÉRSÉKLET
Sok szerencsét!
Jó mulatást!
Kösz, neked is!
Csapjunk a lecsóba!
Wout van Aert a rámpán.
Tökéletesen veszi a kanyarokat.
A zöld trikós ragyogó időt fut, és ezzel megszerzi a vezetést.
Wout van Aert elfoglalja a futam vezetőjét megillető széket,
és várja a vetélytársait.
Hamarosan indul Tadej Pogačar, az összetett második helyezettje.
Az összetett versenyben
három perc, 26 másodperccel van lemaradva Vingegaard-tól.
Vajon sikerül faragnia belőle?
Az utolsó induló Jonas Vingegaard.
Ez lesz élete legfontosabb időfutama.
Az egyetlen célja, hogy a sárga trikóban mehessen Párizsba.
Oké, Jonas, lássunk egy jó rajtot!
Óriási teher nyomja a vállát.
Pogačar egyelőre gyorsabb van Aertnál.
Gyerünk, nyomd meg a lejtőn! Lesz egy pici emelkedő.
Ne aggódj, Jonas! Nagyon jól állsz.
Tadej Pogačar mindent belead, és a határait feszegeti.
Vingegaard csúcsra járatja magát, és minden kockázatot bevállal.
Lejtő közeleg.
Ez a rész nagyon technikás.
Még van Aert is aggódik érte.
Pogačar közelít a célvonalhoz.
A szlovén fiatalember folyton felkapaszkodik,
de idén nem ő fogja sárga trikóban körbetekerni Párizst.
Vingegaard az utolsó emelkedőn.
A második legjobb idő...
Ezt a szakaszt vagy Wout nyeri, vagy te.
Szerintem legyél a második, ahogy te is akartad!
A szakasz előtt mondtam Grischának,
hogy ha a szakaszgyőzelem köztem és Wout között dől el,
akkor szóljon nekem, és én lelassítok.
Azt mondta Art, a PR-osunk, hogy: „Talán átengedi neked.”
Mire én: „Miről beszélsz?”
Akkor nagyon elérzékenyültem, mert nekem ez meg se fordult a fejemben.
Jonas Vingegaard lelassít a célegyenesben,
Wout van Aert fogja nyerni a mai szakaszt.
Az utolsó kanyart veszi a sárga trikós, és már kezdhet is ünnepelni.
Holnap Párizsban
Jonas Vingegaard lesz a Tour de France győztese.
Nem gyakran látjuk Wout van Aertot sírni.
A családomért, a barátnőmért és a kislányomért nyertem.
A Tour de France dán győztese
éppen Dániában indult útnak három héttel ezelőtt.
Büszke vagyok rád, Jonas.
Nagyon büszke vagyok rád. Megnyerted a Tourt.
Mit jelent számodra a győzelem?
Nagyon örülök, és büszke vagyok.
Versenyeket akarok nyerni, és a mai szakaszgyőzelemben is reménykedtem.
Jonasnak hatalmas szíve van, hogy így gondolt rám.
Mindenki örül mindenkinek,
és Wout mai győzelmének is nagyon örülök.
Számomra az volt a legszebb pillanat a Touron, és soha nem fogom elfelejteni.
Ezek a srácok a barátaim.
Mintha... Hát, tudja.
- Testvérek? - Igen, mintha testvérek lennénk.
21. SZAKASZ 115,6 KM
Az összetett lezárult. Az már nem fog változni.
De a sprinterek számára még tart a Tour.
A Champs-Élysées az ő szent gráljuk.
A QUICK-STEP ALPHA VINYL SPRINTERE
Amit Jakobsen az idei Touron elért, az felér egy csodával.
Egy súlyos sérülésből nehéz felépülni. A halál torkából jött vissza.
És most itt van.
Számomra Jakobsen egy igazi hős.
A lengyelországi balesetem óta, hogy az életemért küzdöttem...
csak azt akarom csinálni, amit imádok, és az a versenyzés.
Nem szabad többé felemlegetnünk azt a drámai balesetet.
Előre kell tekintenünk.
Azt rossz emlékként magunkkal visszük. De szerintem a baleset erősebbé tette őt.
Ez az első Champs-Élysées-m.
És igen, a győzelemért akarok sprintelni.
Jól van, fiúk.
Itt vagyunk Párizsban. Nagyon fontos ez az utolsó szakasz.
Gyors lesz és nagyon kemény.
A Champs-Élysées macskaköves útjai nagyon rázósak lesznek,
főleg akkora, ha esik.
Bárhogyan is alakul,
Fabiónak győztes pozícióban kell lennie.
És Fabio, ez egy sprint lesz.
Általában hosszú és megerőltető, mert csak egy lehetőség van gyorsítani.
Más lesz, mint sima talajon, így nagy előnyt szerezhetsz.
Amint helyet szereztél, taposs bele!
Oké.
És amint odaértek a Champs-Élysées-hez, mehet a padlógáz.
Be fog durranni a lábatok.
Szenvedni fogtok. Mindenki más nevetni és mosolyogni fog,
de mi a versenyre koncentrálunk.
Tudtam, hogy jók az esélyeim.
A Tour utolsó négy-öt napján végig ez járt a fejemben.
Nagyon szerettem volna nagyot villantani.
AZ ALPECIN-DECEUNINCK SPRINTERE
Nagyon motivált vagyok ma. Egy utolsó sprint, és vége a Tournak.
Ezután végre sörözhetek, és zabálhatom a pizzát.
Sprinterként a mai lesz a legfontosabb napom,
hiszen mindenki meg akarja nyerni az ikonikus Champs-Élysées-t.
Már nagyon várom ezt a szakaszt,
és rohadtul mindent bele fogok adni az utolsó 200 méteren.
Oké, srácok, ez az utolsó.
- A legnehezebb. - A Champs-Élysées.
A legvégső nagy célegyenes.
Jasper, bevállalod a mai sprintet? Hogy érzed, itt az idő?
Megbeszéltük, hogy ma Edward lesz utolsó embered.
Egy kérdés. Miért csináljuk ezt? Miért változtatunk hirtelen a dolgokon?
Nem nagy változás ez.
De már Alexanderrel is átbeszéltük,
és úgy gondoljuk, hogy ez lesz a helyes felállás,
mert még rengeteg energiája maradt a harmadik hét végére.
Szerintem ez... Én is egyetértek ezzel, de...
Akkor benne vagy?
...nem vagyok biztos benne,
hogy jó ötlet az utolsó szakasz előtt változtatni a dolgok megszokott menetén.
Az a célunk, hogy mindig a lehető legjobban teljesítsünk.
Meghatározunk egy mércét,
és ha elképzelek valamit, az eredménynek meg kell ütnie a mércét.
Különben számomra az egész értelmetlenné válik.
Szerintem mindenki tudja a dolgát, de most az van, hogy...
Persze, én értelek, Jasper, de...
Én úgy gondolom, hogy muszáj optimalizálnunk a lehetőségeinket.
A sportigazgatónk, Christoph egy kis plusz terhet akaszt a nyakunkba.
Nem nagyon szeretném...
újrakezdeni és újratervezni a dolgokat.
Úgy kell történnie a dolgoknak, ahogyan azt fejben elképzeltem.
Most, hogy átvészelték a hegyvidéket,
elérkezett a sprinterek várva várt nagy pillanata.
Ez a Tour de France 21. és egyben utolsó szakasza.
A Défense Arena de Paris-tól a Champs-Élysées-ig tart.
A szakasz első fele egy körmenet, egy buli, egy igazi parádé.
A Jumbo-Visma már a célvonal előtt 100 km-rel kiélvezi a győzelmet.
Idén eltekertünk a Louvre mellett. Volt ott egy kis versengés is.
A sprinterek felkészülnek, még 60 km van hátra a célvonalig.
Tudjuk, hogy ez az utolsó szakasz, és teljes gőzzel hajthatunk a győzelemre.
A Champs-Élysées-hez közeledve megváltozik a hangulat.
Elkezdődnek az utolsó körök.
Gyorsul a tempó.
Mindenki tudja a dolgát.
Ezt most nem veszíthetjük el. Nyomjátok!
Sportigazgatóként igyekszem a legtöbbet kihozni a bringásaimból.
Kicsit mintha a saját gyerekeim lennének.
Azt akarom, hogy minden flottul menjen, és mindvégig támogatni akarom őket.
Fabio Jakobsen minden erejével koncentrál.
Oké, de maradjatok Fabióval! Bagio, te vezesd Fabiót!
A boly megkerüli a Diadalívet.
A Champs-Élysées nem egy sétagalopp. Ez egy kőkemény menet.
Az út rossz minőségű. Néhány macskakövet már alig tart az aszfalt, ezért billegnek.
Nézzék ezt a vibrálást!
Őrületes sebességgel pörög a lánc,
ahogy 60 km/órával pedáloznak a macskaköveken.
CSAPATZÓNA
Jól nyomjátok a bolyban, szépen bevárjátok egymást. Tökéletes!
Amikor elhaladnak az ember mellett, olyan gyorsak, mintha repülnének.
A cél előtt két körrel átszerveződnek a csapatok.
Itt a Quick-Step Alpha Vinyl csapata, az élen Fabio Jakobsennel.
Már csak két kör van, hajrá!
- Fabio van ott középen? - Igen, az ő.
- Előtte meg Sénéchal. - Helyes.
Ők a bringán szenvednek, én meg a székben ülve.
De nagyon reménykedem,
hogy a srácok háromheti áldozatát,
hogy eljuttassák Fabiót a célvonalig, végül győzelem fogja koronázni.
És a most következő kanyar után elkezdődik a Tour de France utolsó köre.
A sprinterek megint egymást keresik.
Ha most nem húzunk bele,
a többiek az élmezőnyben soha nem fognak tudni felzárkózni.
Oké, akkor most padlógáz, fiúk! Bagio!
Padlógáz a célig, fiúk! Nyomjátok meg!
A Quick-Step próbálja visszaszerezni a vezetést, de nehéz dolguk lesz,
teljesen szét vannak szóródva!
Yves, Florian, ti maradjatok Fabióval!
Nincsenek egyedül, Tom.
Tudom, tudom!
De nem szólhatunk nekik, hiszen ők ülnek ott a bringán.
Oké, de az se kéne, hogy bepánikoljanak.
Nem hiányzik, hogy bepánikoljon. De már elkezdte a sprintet.
Ilyen tempót nem lehet sokáig bírni.
Philipsent felhúzta a csapata.
Még a tizedik helyről is elég közel kerülhetsz.
Tiszta erőből kell majd sprintelni.
Srácok, miénk a leggyorsabb versenyző.
Harcoljatok a pozícióért!
A Groupama-FDJ támad.
Fabio Jakobsen üldözi őket.
Jasper, ez az utolsó hajrá.
Már elöl kéne lennie. Ez az utolsó kilométer.
Philipsen kézbe veszi az ügyet, és hasznot húz a másik csapat munkájából.
Nincs túl jó pozícióban.
Az utolsó jobbkanyar.
Már látják a Diadalívet, közel a célvonal.
Együtt az összes sprinter.
Fabio Jakobsen készen áll a sprintre.
De valami baj van!
Bassza meg!
Fabiónak műszaki problémája akadt.
Francba!
Épp kezdtem volna a sprintet,
de hirtelen a semmit tekertem.
Leesett a lánc, valószínűleg akkor, amikor belementem egy kis kátyúba.
A Champs-Élysées göröngyös terep,
épp ezért olyan ikonikus célegyenes.
Egyszerűen pechem volt.
Már csak 300 méter a célig.
A sprinterek most már padlógázzal tekernek.
Ott van Pedersen.
Érkezik Dylan Groenewegen, jó messziről indította a sprintet!
Dylan Groenewegen vezet!
Jasper Philipsen jobbról próbálkozik!
Jasper Philipsen a Champs-Élysées győztese!
Igen!
Sikerült befejeznem a Tourt.
Ez erősebbé teszi az embert, ezért próbálom pozitívan felfogni.
De...
De rosszul viselem, ha veszítek.
Volt még egy felvezetése, és én is felgyorsultam,
aztán mentem egy darabig, de jött az a gikszer, és...
Három hét. Három hét, és erre jön ilyen...
Ez szívás, haver. Rohadt nagy szívás.
Gyűlölök veszíteni,
de megtanultam, hogy még ha veszítek is, az élet megy tovább.
Eljön az este, és holnap új nap virrad.
Velünk vagy nélkülünk, így vagy úgy, de az élet megy tovább.
Ezt a győzelmet soha nem fogom elfelejteni,
és életem végéig büszke leszek rá. Csodálatos volt.
Nem mindenki gondolkodik úgy, mint én.
Ha egyszer nyerek,
meg akarom nyerni a következő, aztán a rá következő versenyt is.
Ez már csak így megy.
Ha jól alakul a Tour, akkor mindenki boldog és részeg.
Ha rosszul alakul, akkor is mindenki részeg.
AZ EF EDUCATION-EASYPOST KAPITÁNYA
- Hip, hip... - Hurrá!
Tovább kell lépnünk, és tovább kell dolgoznunk.
Megpróbálok majd más módon Tourt nyerni. Egyszer talán majd sikerül is.
Lehet, hogy soha nem jön össze,
de mentálisan és elszántság tekintetében? Igen, igen, igen és igen.
A Tour a legnagyobb bringás esemény.
Szeretnék visszajönni a Tour de France-ra.
Jó esélyünk van rá, hogy újra megnyerjük.
Remélem, hogy ebből a műsorból a nézők megtanulják,
hogy a mi sportunk valójában egy csapatsport.
Ha csak ennyit tanulnak belőle, akkor már boldog vagyok.
A feliratot fordította: Vécsey Ádám